Ilmoitus Brasiliasta, Japanista, Kiinan kansantasavallasta, Korean tasavallasta, Thaimaasta ja Tšekin tasavallasta peräisin olevien kierteitettyjen muokattavaksi soveltuvaa valurautaa olevien putkien liitos- ja muiden osien tuontiin sovellettavien polkumyyntitoimenpiteiden tarkastelun vireillepanosta



Virallinen lehti nro C 342 , 05/12/2001 s. 0005 - 0006



Ilmoitus Brasiliasta, Japanista, Kiinan kansantasavallasta, Korean tasavallasta, Thaimaasta ja Tsekin tasavallasta peräisin olevien kierteitettyjen muokattavaksi soveltuvaa valurautaa olevien putkien liitos- ja muiden osien tuontiin sovellettavien polkumyyntitoimenpiteiden tarkastelun vireillepanosta (2001/C 342/03) 1. Tarkastelun perusteet Komissio vastaanotti 26. maaliskuuta 2001 kierteitettyjen muokattavaksi soveltuvaa valurautaa olevien putkien liitos- ja muiden osien vientiä harjoittavan tsekkiläisen Moravske Zelezarnynimisen tuottajan esittämän pyynnön 11. päivänä elokuuta 2000 annetulla neuvoston asetuksella (EY) N:o 1784/2000(1) sen osalta käyttöön otetun polkumyyntitullin muuttamisesta. Tältä osin viitataan siihen, että Maailman kauppajärjestön (WTO) riitojenratkaisuelin hyväksyi asiassa "Euroopan yhteisöt - Intiasta peräisin olevien puuvillan tyyppisten vuodeliinavaatteiden tuontiin sovellettavat polkumyyntitoimenpiteet" muutoksenhakuelimen raportin ja paneeliraportin, sellaisena kuin se on muutettuna muutoksenhakuelimen raportilla(2), jäljempänä "raportit", ja erityisesti kyseisissä raporteissa polkumyynnin vastaisen WTO-sopimuksen 2 artiklan 2 kohdan 2 alakohdan ii alakohdalle ja 2 artiklan 4 kohdan 2 alakohdalle annettuun oikeudelliseen tulkintaan. Vientiä harjoittava tuottaja pyysi tarkastelua, koska sen osalta käyttöön otettu polkumyyntitulli perustuu menetelmiin, jotka eivät ole edellä mainittuihin raportteihin sisältyvien päätelmien mukaisia. Edellä esitetyn pyynnön perusteella komissio piti aiheellisena panna vireille 23 päivänä heinäkuuta 2001 annetun neuvoston asetuksen (EY) N:o 1515/2001(3) 2 artiklan mukaisesti Brasiliasta, Japanista, Kiinan kansantasavallasta, Korean tasavallasta, Thaimaasta ja Tsekin tasavallasta, jäljempänä "asianomaiset maat", peräisin olevien kierteitettyjen muokattavaksi soveltuvaa valurautaa olevien putkien liitos- ja muiden osien tuonnissa käyttöön otettuja lopullisia polkumyyntitoimenpiteitä koskevan tarkastelun. 2. Tarkastelun laajuus Tarkastelu rajoitetaan niiden asianomaisten maiden vientiä harjoittavien tuottajien polkumyynnin tarkasteluun, joille säädetyt polkumyyntitullit perustuvat raporteissa tarkasteltuihin menetelmiin ja jotka vastaavat täysimääräisesti kyselyyn tämän ilmoituksen 6 kohdan a alakohdan i ja ii alakohdassa asetetuissa määräajoissa. Tämä tarkastelu voi koskea myös osapuolia, joihin sovelletaan jäännöstullia, koska jäännöstulli on tarpeen tarkistaa yksittäisten polkumyynnistä tehtyjen päätelmien huomioon ottamiseksi. Tutkimus koskee 1. tammikuuta 2001 ja 30. syyskuuta 2001 välistä ajanjaksoa. 3. Tuote Tarkasteltavana oleva tuote on Brasiliasta, Japanista, Kiinan kansantasavallasta, Korean tasavallasta, Thaimaasta ja Tsekin tasavallasta peräisin olevat kierteitetyt muokattavaksi soveltuvaa valurautaa olevat putkien liitos- ja muut osat, jäljempänä "muokattavat osat" tai "tarkasteltavana oleva tuote", joka luokitellaan tällä hetkellä CN-koodiin ex 7307 19 10 (Taric-koodi 7307 19 10 10 ). Kyseinen CN-koodi annetaan ainoastaan ohjeellisena. 4. Voimassa olevat toimenpiteet Neuvosto otti käyttöön 11 päivänä elokuuta 2000 annetulla asetuksella (EY) N:o 1784/2000 lopullisia polkumyyntitoimenpiteitä Brasiliasta, Japanista, Kiinan kansantasavallasta, Korean tasavallasta, Thaimaasta ja Tsekin tasavallasta peräisin olevien kierteytettyjen muokattavaksi soveltuvaa valurautaa olevien putkien liitos- ja muiden osien tuonnissa. Toimenpiteet toteutettiin polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(4), jäljempänä "perusasetus", mukaisesti. 5. Menettely Kuultuaan asiasta neuvoa-antavaa komiteaa komissio panee vireille osittaisen tarkastelun asetuksen (EY) N:o 1515/2001 2 artiklan 3 kohdan mukaisesti. Tutkimuksessa määritetään, onko aiheellista, ja jos on, missä määrin, muuttaa sitä polkumyyntitullia, jota sovelletaan tämän ilmoituksen 2 kohdan mukaisen tarkastelun soveltamisalaan kuuluviin toimenpiteisiin. a) Kyselylomakkeet Komissio lähettää asianomaisten osapuolten yhteistyötä helpottaakseen (jos ne haluavat käyttää kyseistä tilaisuutta hyväkseen) kyselylomakkeen kaikille tiedossa oleville Brasiliassa, Japanissa, Kiinan kansantasavallassa, Korean tasavallassa, Thaimaassa ja Tsekin tasavallassa toimiville vientiä harjoittaville tuottajille, voimassa oleviin toimenpiteisiin johtaneeseen tutkimukseen osallistuneille vientiä harjoittavia tuottajia edustaville järjestöille sekä asianomaisten viejämaiden viranomaisille. Kaikkien asianomaisten osapuolten, jotka haluavat toimia tässä tutkimuksessa yhteistyössä, olisi mahdollisimman pian otettava yhteyttä komissioon faksitse ja tarvittaessa pyydettävä kyselylomake 6 kohdan a alakohdan i alakohdassa asetetussa määräajassa, koska tämän ilmoituksen 6 kohdan a alakohdan ii alakohdassa asetettua määräaikaa sovelletaan kaikkiin asianomaisiin osapuoliin. b) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan muita tietoja kuin vastaukset kyselyyn ja esittämään asiaa tukeva näyttö. Kyseiset tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdan ii alakohdassa asetetussa määräajassa. Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Kyseinen pyyntö on esitettävä tämän ilmoituksen 6 kohdan a alakohdan iii alakohdassa asetetussa määräajassa. c) Markkinatalousmaan valinta Aiemmassa tutkimuksessa käytettiin Thaimaata viitemaaksi soveltuvana markkinatalousmaana, jonka perusteella määritettiin Kiinan kansantasavaltaa koskeva normaaliarvo. Komission tarkoituksena on käyttää Thaimaata uudelleen tähän tarkoitukseen perusasetuksen 2 artiklan 7 kohdan mukaisesti. Asianomaisia osapuolia pyydetään esittämään mielipiteensä kyseisen maan soveltuvuudesta tämän ilmoituksen 6 kohdan b alakohdassa asetetussa erityisessä määräajassa. d) Markkinatalousasema Normaaliarvo vahvistetaan perusasetuksen 2 artiklan 7 kohdan b alakohdan mukaisesti niiden Kiinan kansantasavallan viejien/tuottajien osalta, jotka väittävät toimivansa markkinatalousolosuhteissa eli täyttävänsä perusasetuksen 2 artiklan 7 kohdan c alakohdassa esitetyt vaatimukset ja esittävät siitä riittävän näytön. Niiden viejien/tuottajien, jotka aikovat esittää tätä koskevan asianmukaisesti perustellun pyynnön, on tehtävä se tämän ilmoituksen 6 kohdan c alakohdassa asetetussa erityisessä määräajassa. Komissio lähettää lomakkeet pyyntöä varten kaikille tiedossa oleville Kiinan kansantasavallan viejille/tuottajille, kaikille niitä edustaville tiedossa oleville järjestöille sekä Kiinan kansantasavallan viranomaisille. Kaikkien asianomaisten osapuolten olisi mahdollisimman pian otettava yhteyttä komissioon ja tarvittaessa pyydettävä lomake pyyntöä varten 6 kohdan a alakohdan i alakohdassa asetetussa määräajassa, koska tämän ilmoituksen 6 kohdan c alakohdassa asetettuja määräaikoja sovelletaan kaikkiin asianomaisiin osapuoliin, joiden aikomuksena on pyytää markkinatalousasemaa. 6. Määräajat a) Yleiset määräajat i) Kyselylomakkeen tai pyyntöä koskevan lomakkeen pyytäminen Kaikkien asianomaisten osapuolten olisi pyydettävä kyselylomake tai pyyntöä koskeva lomake mahdollisimman pian ja viimeistään 15 päivän kuluttua tämän ilmoituksen julkaisemisesta Euroopan yhteisöjen virallisessa lehdessä. ii) Osapuolten ilmoittautuminen sekä täytettyjen kyselylomakkeiden ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. Huomiota kiinnitetään siihen, että useimpien menettelyllisten oikeuksien käyttö tässä menettelyssä edellyttää asianomaisen osapuolen ilmoittautumista edellä mainitussa määräajassa. iii) Kuuleminen Kaikki asianomaiset osapuolet voivat myös pyytää saada tulla komission kuulemiksi samassa 40 päivän määräajassa. b) Erityinen määräaika markkinatalousmaan valitsemiseksi Asianomaiset osapuolet voivat esittää huomautuksia siitä, soveltuuko Thaimaa, jota tämän ilmoituksen 5 kohdan c alakohdassa ehdotetaan markkinatalousmaaksi normaaliarvon määrittämiseksi Kiinan kansantasavallan osalta, tähän tarkoitukseen. Kyseiset huomautukset on toimitettava komissiolle kymmenen päivän kuluessa tämän ilmoituksen julkaisemisesta Euroopan yhteisöjen virallisessa lehdessä. c) Erityinen määräaika markkinatalousasemaa koskevien pyyntöjen esittämiseksi Edellä tämän ilmoituksen 5 kohdan d alakohdassa tarkoitetut asianmukaisesti perustellut markkinatalousasemaa koskevat pyynnöt on toimitettava komissiolle 21 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. 7. Kirjalliset huomautukset, kyselylomakkeiden vastaukset ja kirjeenvaihto Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta) ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Komission osoite: Euroopan komissio Kauppapolitiikan pääosasto Linja C TERV - 0/13 Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä vai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos asianomaisen osapuolen todetaan toimittaneen väärän tai harhaanjohtavan tiedon, kyseistä tietoa ei oteta huomioon ja sen sijasta voidaan käyttää käytettävissä olevia tietoja. (1) EYVL L 208, 18.8.2000, s. 8. (2) WT/DS141/AB/R, 1.3.2001. (3) EYVL L 201, 26.7.2001, s. 10. (4) EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2). EY:n perustamissopimuksen 87 ja 88 artiklan mukaisen valtiontuen hyväksyminen Tapaukset, joita komissio ei vastusta (2001/C 342/04) (ETA:n kannalta merkityksellinen teksti) Päätöksen tekopäivä: 28.2.2001 Jäsenvaltio: Alankomaat Tuen numero: N 101/2000 Nimike: Berendsen Textiel Service BV/Cofiton BV Covenant Tarkoitus: Maaperän puhdistaminen Arnhemissa Oikeusperusta: Wet Bodembescherming Talousarvio: Enintään 9,8 milj. Alankomaiden guldenia Tuen intensiteetti tai määrä: Ei sisällä tukea tai rajoitettu 0,7 milj. Alankomaiden guldeniin Päätöksen teksti (ilman luottamuksellista tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/secretariat_general/sgb/state_aids Päätöksen tekopäivä: 19.9.2001 Jäsenvaltio: Portugali Tuen numero: N 223/01 Nimike: Sisämaan alueiden verotukiohjelma Tarkoitus: Aluekehitys Oikeusperusta: Portaria Talousarvio: Noin 50 milj. euroa vuodessa Tuen intensiteetti tai määrä: Vaihtelee Kesto: 31.12.2003 saakka Päätöksen teksti (ilman luottamuksellista tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/secretariat_general/sgb/state_aids Päätöksen tekopäivä: 25.10.2001 Jäsenvaltio: Saksa Tuen numero: N 251/01 Nimike: Tutkimus-, kehitys- ja innovaatiotoiminnan tuki pk-yrityksille ja ulkoisille teollisuuden tutkimuslaitoksille uusissa osavaltioissa Tarkoitus: Tutkimus- ja kehitystoiminnan edistäminen uusissa osavaltioissa Oikeusperusta: Verwaltungsvorschriften zu § 44 Bundeshaushaltsordnung Talousarvio: 2001 ja 2002: noin 123 milj. euroa vuodessa 2003: noin 120 milj. euroa 2004: noin 115 milj. euroa Kesto: 31.12.2004 saakka Muita tietoja: Saksa toimittaa vuosittain kertomuksen tukiohjelman toteutuksesta Päätöksen teksti (ilman luottamuksellista tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/secretariat_general/sgb/state_aids Päätöksen tekopäivä: 2.10.2001 Jäsenvaltio: Ranska Tuen numero: N 299/01 Nimike: Suunnitelma Ranskan sisävesiliikenteen harjoittajien tukemiseksi Tarkoitus: Jokiliikenteen kehittämisen tukeminen (sisävesiliikenne) Talousarvio: 2896531 euroa (19 milj. Ranskan frangia) vuodessa Tuen intensiteetti tai määrä: - alusten tekniset muutokset: enimmäisintensiteet 30 % (tai 40 % energiansäästön osalta) - jo käytössä olevien yksiköiden säilyttäminen: enimmäisintensiteetti 30 % Kesto: 2001-2003 Päätöksen teksti (ilman luottamuksellista tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/secretariat_general/sgb/state_aids Päätöksen tekopäivä: 11.10.2001 Jäsenvaltio: Ranska Tuen numero: N 393/A/01 Nimike: Laajennus tilapäiseen tukiohjelmaan huonon sään ja öljysaasteen aiheuttamien vahinkojen korvaamiseksi yrityksille - Bretagne ja Picardie Tarkoitus: Luonnononnettomuuksien aiheuttamien vahinkojen korjaaminen Talousarvio: 14 milj. euroa Kesto: Vuoden 2002 loppuun Päätöksen teksti (ilman luottamuksellista tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/secretariat_general/sgb/state_aids Päätöksen tekopäivä: 11.10.2001 Jäsenvaltio: Espanja (Kastilia-La Mancha) Tuen numero: N 508/01 Nimike: Kalastus- ja vesiviljelytuotteiden jalostus ja kaupan pitäminen Tarkoitus: Kastilia-La Mancha aluetta koskevan yhteisön tukikehyksen osana toteutettavat rakenteelliset toimenpiteet kalastusalalla Oikeusperusta: Orden por la que se establece el programa para la mejora de las condiciones de comercialización y transformación de los productos de la pesca y de la acuicultura en Castilla-La Mancha Talousarvio: 800 milj. Espanjan pesetaa (noin 4808097 euroa) vuodessa Tuen intensiteetti tai määrä: Neuvoston asetuksessa (EY) N:o 2792/1999 vahvistettujen osuuksien mukaisesti Kesto: 2000-2006 Päätöksen teksti (ilman luottamuksellista tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/secretariat_general/sgb/state_aids Päätöksen tekopäivä: 19.9.2001 Jäsenvaltio: Saksa (Thüringen) Tuen numero: NN 89/2000 Nimike: Thüringenin osavaltion ohjelma, jolla edistetään työllistämistä ja työttömien pätevöittämishankkeita (erityisesti pitkäaikaistyöttömien, ikääntyvien ja vammaisten työntekijöiden osalta) Tarkoitus: Työpaikkojen luominen ja pätevyyden lisääminen Oikeusperusta: Richtlinie über die Gewährung von Zuwendungen zur Förderung von Beschäftigungs- und Qualifizierungsprojekten für Langzeitarbeitslose, ältere Arbeitslose und Schwerbehinderte Talousarvio: 7 milj. euroa vuodessa Tuen intensiteetti tai määrä: - enintään 65 % bruttopalkkakustannuksista - enintään 75 % pätevöittämistoimien kustannuksista Kesto: 31.12.2002 Päätöksen teksti (ilman luottamuksellista tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla: http://europa.eu.int/comm/secretariat_general/sgb/state_aids